**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**72/2021. (IX.30.) Kt. számú határozata**

**a Tiszavasvári Kábítószer Egyeztető Fórum támogatási kérelmének utólagos elfogadásáról**

Tiszavasvári Város Önkormányzata Képviselő-testülete a Tiszavasvári Kábítószer Egyeztető Fórum támogatási kérelmének utólagos elfogadásáról szóló előterjesztést megtárgyalta és az alábbi határozatot hozza:

**Jóváhagyja** a Tiszavasvári Kábítószer Egyeztető Fórum Szabolcs-Szatmár-Bereg Megyei Önkormányzatához benyújtott támogatás iránti kérelmét a határozat 1. melléklete szerinti tartalommal.

 Határidő: azonnal Felelős: Szőke Zoltán polgármester

**Szőke Zoltán Dr. Kórik Zsuzsanna**

 **polgármester jegyző**

72/2021. (IX.30.) Kt. sz. határozat 1. melléklete

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Támogatás iránti kérelem**

**Tiszavasvári Kábítószerügyi Egyeztető Fórum**

A Tiszavasvári Kábítószerügyi Egyeztető Fórum, városunkban 2004-től szinte töretlenül működik. Stabilan történő biztosítását a Fórum tagintézményeinek állandó jelenlétének, tevékeny együttműködésének köszönheti. Megalakulása óta számos programot, pályázatot valósított meg a kábítószer-használat megelőzése céljából. Rendezvényeit városi szinten biztosítja.

2014-ben lehetőségünk nyílt „Az élet labirintusa” kiállítást megépíteni. Építésének apropóját az adta, hogy figyelembe véve a fiatalok érdeklődését, számba vettük, hogy mennyire lenne hatékonyabb, ha vizuális módon gyakorolnánk hatást a száraz felvilágosító előadások helyett.

A kiállítás népszerűségét jelzi, hogy nem csak a helyi iskolák voltak érdeklődők, hanem Szabolcs-Szatmár-Bereg Megye, Hajdú-Bihar Megyében és Borsod-Abaúj Megyében összesen 28 településen látták az érintett korosztályból a fiatalok, felnőttek. 2014-től minden évben lehetőség nyílik a felállítására.

Az Emberi Erőforrások Minisztériuma lehetőséget biztosított a Kábítószer Egyeztető Fórumok támogatására megyei szintű koordináció keretében. A Tiszavasvári Kábítószer Egyeztető Fórum működési feltételeinek biztosítására, valamint a kábítószer-probléma kezelését célzó helyi stratégiák megvalósulásának előmozdítására a Szabolcs-Szatmár-Bereg Megyei Önkormányzat 500.000 Ft összegű támogatásban részesítette Tiszavasvári Város Önkormányzatát. Ennek keretében elkészült Tiszavasvári Város Drogstratégiája 2021-2026.

A Tiszavasvári Kábítószerügyi Egyeztető Fórum, működésének elindulásánál is azt tervezte, hogy a fiatalok, a veszélyeztett korosztály számára olyan szabadidős alternatívákat kínáljon, melyekkel ott szólítja meg az érintetteket, ahol tapasztalatunk szerint a fiatalok személyiségfejlődése pozitív irányba fordítható. Modern világunk olyan alternatívákat kínál a mai fiataloknak, mellyel a sokszor legértékeseb közösségi, társasági életet lehetőségét vonja meg tőlük.

 Nem múlik el úgy nap, hogy valamelyik médiában ne foglalkoznának a droggal, a drogfüggőséggel, ezek utóhatásával. Tapasztalat, hogy sajnos a puszta szó kevés, ettől több kell. Legveszélyeztetettebb réteg az ifjúság, akik kíváncsiságból, elkeseredettségből nyúlnak olyan szerekhez, melytől a „megváltást” várják – de nem néznek szembe a következményekkel**.** Egy nagyobb Drogambulancia évente kb. 1000 klienst fogad. A páciensek nagyobb hányada illegális szerhasználó, ezért valamilyen kábítószer-függőségben szenved. Az a tapasztalat, hogy a függő drogfogyasztók többnyire nem önszántukból jelennek meg a drogambulancián. Ez valamilyen külső kényszer nyomására történik. A tünetek, a megváltozott magatartás felismerésében kitüntetett szerep jut a [szülőknek](http://www.kamaszpanasz.hu/hirek/lelek/2795/facebook-tini-szulo), a hozzátartozóknak, akiknek meg kell találniuk a módját, hogy a tagadó vagy ellenállást tanúsító drogfüggőt rávegyék az együttműködésre.

Sikeres pályázat esetén az általunk elképzelt és megvalósítandó filmben arra szeretnénk rávilágítani, hogy a folyamat vezethet jó irányba, de mehet nagyon rossz irányba is, melynek a végét egy nagy fekete tábla jelzi: TEMETŐ! Az elrettentő fényképekkel, videókkal nagyobb hatást lehet elérni sokszor, mint a szavak erejével, de filmünknek az elrettentésen kívül a másik célja a megelőzés!

Nagyon fontosnak tarjuk, hogy e film segítséget tudjon nyújtani az iskolákban lévő szakemberek prevenciós előadásainak lebonyolításához. A felismeréstől, a beismerésig, a fogyasztótól a terjesztőig, a családtól a börtönig minden folyamat megismerésre kerüljön a film által.

Célkitűzésként szerepel, hogy ez a koordinatív tevékenység megvalósítása a KEF-en belül egy közös álláspontot, összefogást, együttműködést fog eredményezni. A szakemberek prevenciós programokon a film bemutatására tudnak törekedni, és egy-egy rész után csoportokat kialakítva, lehetőség van feldolgozásra, és senki nem megy úgy haza, hogy űr legyen a lelkében. A mai rohanó világban, és a kialakult járványhelyzetnek köszönhetően még jobban megromlottak a társadalmi kapcsolatok, baráti közösségek, és az emberek a magány világába menekülnek. A pályázattal egy varázsmagot szeretnénk elszórni, méghozzá ezek a magok a médián keresztül kerülnének elültetésre, és nagy reményeink szerint magas termést fognak eredményezni.

Vállaljuk, hogy az elképzelt szakmai tevékenységről beszámolót készítünk, és a [www.kef.hu](http://www.kef.hu) weboldalon közlésre kerül.

Vállajuk, hogy a [www.kef.hu](http://www.kef.hu) oldalán a támogatott tevékenységet, illetve az elfogadott drogstratégiát, éves cselekvési tervet, és a szervezeti műkődési szabályzatot feltöltjük. A hatályos jogszabályoknak megfelelően és a GDPR figyelembe véve a taglista feltöltését is vállaljuk a honlapra.

Tiszavasvári, 2021. szeptember 14. **Szőke Zoltán**

 **polgármester**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**SZAKMAI PROGRAM BEMUTATÁSA**

**1. Pályázat során elérni kívánt cél, támogatandó tevékenységben elérni kívánt eredmény, pályázat részletezése, fenntarthatóság**

A Tiszavasvári Kábítószerügyi Egyeztető Fórum, a helyi sajátos problémákat figyelembe véve tervezte meg a pályázati programját. A pályázni kívánt tevékenység egy közös álláspont eredménye, mely szerint a KEF tagok fontosnak tartják, hogy minél szélesebb körben bemutatásra kerüljön a feltárt probléma. Sajnos a mai modern világban egyre nagyobb szerepe van a kábítószer fogyasztás bármilyen formájának. A gyermekek, fiatalok, családok, szülők, segítő szakemberek nagyon sok esetben nem tudják hova forduljanak, milyen úton induljanak el. Ebben nyújtana segítséget ez a dokumentumfilmsorozat, mely a mai modern korban (okostelefon, Tablet, internet) hamarabb elérné célját. A filmsorozat a fokozatosság elvének betartását figyelembe véve kerülne megvalósításra. A helyi KEF bemutatása mellett lehetőség lenne betekintést nyerni az alapellátástól kezdve, az Egészségfejlesztési Iroda, a rendőrség, addiktológia, és végül a büntetés-végrehajtás munkájának megismerésére.

Hisszük, hogy az egyénekre, csoportokra tervezett célirányos programok jótékony hatással bírnak az egyéni fejlesztésre, személyiségfejlesztésre. Amennyiben határozott, tudatos, érzelmi szempontból erős embereket nevelünk a „NEM”-et mondás művészete már nem a szerencse kérdése marad. Ezt már a családban történő nevelésben szükséges elkezdeni, folytatni pedig a nevelési, oktatási intézményekben lehet, ahol a KEF és más olyan szervezetek, programok segítenek ennek megvalósításában. A KEF tagintézményei az élet minden színterét képviselik, az elveinket tovább viszik és kommunikálják az adott intézményben dolgozó szakemberek számára. Alulról, kívülről, a KEF-től jövő kezdeményezések már nem újak a szervezetek, intézmények számára. Tudomásuk van jelenlétünkről, tevékenységeinkről és számítanak a munkánkra.

A dokumentumfilmsorozat, amit tervezünk lehetőséget teremtene egy hosszútávú munkára. Az oktatási intézményben jelen lévő óvodai, iskolai szociális segítők, gyermekvédelmi szakemberek prevenciós csoportfoglalkozások keretében több éven át tudnák használni munkájuk során. Reményeink szerint a film adta lehetőségek, a munka egy „Jó gyakorlat” kialakulását eredményezné, ami hosszú távú célként jelenne meg munkásságunkban.

***Hallgass meg, hallgass rám!***

*Egy dokumentumfilm sorozat, mely egyrészt figyelemfelkeltő, másrészt elrettentő*

Sikeres pályázat esetén az általunk elképzelt és megvalósítandó filmben arra szeretnénk rávilágítani, hogy a folyamat vezethet jó irányba, de mehet nagyon rossz irányba is, melynek a végét egy nagy fekete tábla jelzi: TEMETŐ! Az elrettentő fényképekkel, videókkal nagyobb hatást lehet elérni sokszor, mint a szavak erejével, de filmünknek az elrettentésen kívül a másik célja a megelőzés!

A filmet hat részesre tervezzük. A sorozat fokozatosan, részleteibe menően építi fel és mutatja be a problémát, amelyet a kábítószer minden tekintetben magában hordoz, valamint a megoldást. Fő szempontunk a fokozatosság, a logikus felépítés.

1.rész: ***A KEF célja, felépítése, fő célkitűzései, eredményei***

 Szereplők, előadók: Országos, megyei,- és helyi KEF-es szakemberek

2. rész: ***Bemutatkozik az Egészségfejlesztési Iroda***. Munkájuk, tevékenységük

 bemutatása

3. rész: ***A kábító,- és tudatmódosító szerek káros hatása a fejlődő szervezetre.*** A

 visszafordíthatatlan folyamatok, mely zombikká teszik a valamikori „embert”!

 Vendégünk: a megyei addiktológiai központ főorvosa

4. rész: ***Az iskolák, gyermekvédelmi központok tevékenysége és munkájuk hatása az érintett***

 ***korosztály számára!*** Szakmai kerekasztal beszélgetés kamerák előtt az érintett szakemberekkel.

5. rész: ***Mit tehet, és mit tesz a rendőrség a megelőzés és a felderítés érdekében?***

 Tájékoztatót ad a rendőrség illetékes szakembere

6. rész: ***Amikor kattan a bilincs, majd csapódik a cella ajtaja – akkor már késő!***

 Valós, őszinte riport a büntetés végrehajtási intézet egyik önkéntesen vállaló

 fogvatartottjával!

A film elkészítésének tervezett költségvetése: ***1.600.000.-Ft*** .

- felvételek több helyszínen történő készítése,

- vágás,

- archiválás,

- digitális utómunkálatok,

- tiszteletdíjak,

- szakértői díjak

- telefon és útiköltség,

- DVD sokszorosítás

A dokumentumfilm sorozat elkészítésének fő szempontja, hogy azt bárhol, bármikor, személyektől és helyszínektől függetlenül lejátszható legyen. A készítők lemondanak a jogokról, a filmet szabad felhasználásra közrebocsátják. A film részei egyenként elérhetők lesznek a YouTube-n, valamint átirat készül belőle, mely helyi, megyei újságoknál sorozatban lehozhatók!

**2. Korábban elért jelentős eredményeink**

A KEF Tagintézményei saját munkaterületükön a rendelkezésükre álló forrásokból és lehetőségekből adódóan folyamatosan biztosítja a prevenciós programokat. Ezekkel kapcsolatban tájékoztatja a KEF tagokat, továbbá szükség szerint bevonja a tagintézményeket a rendezvények, előadások lebonyolításába. A már működő programok, előadások, előadássorozatok folytatása: egészségnap, az oktatási intézmények egészségnevelő programjai, drog-prevenciós előadások a polgárőrség és a rendőrség bevonásával, sport programok és versenyek, táncoktatás, kortárssegítők képzése, művészeti képzések. Ezen programok lehetőséget biztosítanak a fiatalokkal, családokkal, baráti társaságokkal való közvetlen kapcsolat, bizalom kialakítására. A gyermekek, és családok örömmel jelentkeznek, és tabuk nélkül vesznek részt az eseményeken. A szakmai napok, konferenciák pedig elősegítik az együttműködést, együtt gondolkodást a KEF működésével kapcsolatban.

**Prevenciós programok:**

* Éjszakai akadályverseny
* „Tekerj tisztán” kerékpártúra
* Sporttal a drog ellen
* Rendvédelmi nap
* Az élet labirintusa

 **Drogstratégia:**

Az Emberi Erőforrások Minisztériuma lehetőséget biztosított a Kábítószer Egyeztető Fórumok támogatására megyei szintű koordináció keretében. A Tiszavasvári Kábítószer Egyeztető Fórum működési feltételeinek biztosítására, valamint a kábítószer-probléma kezelését célzó helyi stratégiák megvalósulásának előmozdítására a Szabolcs-Szatmár-Bereg Megyei Önkormányzat 500.000 Ft összegű támogatásban részesítette Tiszavasvári Város Önkormányzatát. Ennek keretében elkészült Tiszavasvári Város Drogstratégiája 2021-2026

**Szakmai együttműködés elősegítése:**

***1.****Továbbképzéseken, tréningeken való részvétel*

* 2021. szeptember 7-8-9. Magyarországi Református Egyház Kallódó Ifjúságot Mentő Misszió Drogterápiás Otthona által szervezett „Drogprevenció és személyiségfejlesztés elősegítése a tinédzser fiatal felnőtt korosztályban. A drogprevenció lehetőségei a szociális területen” című továbbképzésen 2 kolléga vett részt.
* A rendezvények szervezése mellett csapatépítő kikapcsolódást is szerveztünk tanulmányúttal egybekötve. A Sátoraljaújhelyi Bv. Intézet látogatása mellett Kassára is ellátogattunk a KEF tagokkal, valamint a Tiszalöki Büntetés-végrehajtási Intézetben is látogatást tehettünk, mint együttműködő partnerek.
* Az oktatási intézmények, a Család és Gyermekjóléti Szolgálat és Család és Gyermekjóléti Központ néhány munkatársa részt vett az Egészséged testben, lélekben című drog-prevenciós képzésen. Az „Én kép korrekció” az önismeret erősítésére szolgáló tréning képzésén részt vett 5 fő, akik közül sajnos mára már csak egy fő dolgozik a tagintézmények egyikében. Az önismereti- és drog-prevenciós tréningek bevezetése a középiskolai oktatási intézmények 9. osztályába lépő diákok körében fontos lenne. A tréningek bevezetéséhez további szakemberek képzése válik szükségessé. A 2020. 03. 20.-án az ELTE Pedagógiai és Pszichológiai kara képviseletében Dr. Felviczi Katalin megküldött leveléből értesülhettünk az EMMI Népegészségügyi Főosztályának Fókuszpontok Működéséért Felelős Osztálya felmérés készítését kérte a Kábítószerügyi Egyeztető Fórumok számára képzési sorozat elindítására.

Családbarát Magyarország Központ Nonprofit Kft. által szervezett Családi életre és kapcsolati kultúrára nevelés (CSÉN) 2 kolléga vett részt.

 *2.Konferenciák, szakmai napok*

* Regionális konferenciák szervezése, lebonyolítása
* szakmai napokon való részvétel

*3.Kiadványok, film*

* A drog-, alkohol -, dohányzás prevenciós módszertani kiadvány.
* Börtön helyett drogambulancia című film

**3. Koordinációs mechanizmusok működtetésének lehetőségei**

2021. évben elkészült Tiszavasvári Város Drogstratégiája, amely lehetőséget biztosít a KEF tagoknak a koordinációs mechanizmusok megfelelő működtetéséhez. Ezen stratégia figyelembevételével kívánjuk működtetni munkánk során a koordinációs mechanizmusokat.

 **Közösség, együttműködés**

* szakmai szervezetek együttműködése –rendszeres KEF ülések, szakmai fórumok, regionális konferenciák
* a KEF tagok tanulmányúton való részvétele, szervezetfejlesztő, csapatépítő tréningek szervezése
* továbbképzésen történő részvétel
* források bővítése – pályázati lehetőségeken keresztül
* a helyi médiában történő megjelenés
* kiadványok, szórólapok készítése

 **Megelőzés**

* helyi prevenciós tevékenység, szórakozási lehetőségek szervezése (Tekerj tisztán- kerékpártúra, Éjszakai akadályverseny)
* előadások tartása, szabadidős programok szervezésében részvétel. (Táborok szervezése, prevenciós előadások, prevenciós csoportfoglalkozások szervezése. Ebben segítségre lennének az óvodai, iskolai szociális segítők, rendőrség, polgárőrség)

 **Szociális munka, gyógyítás, rehabilitáció**

* a Család- és Gyermekjóléti Szolgálat és a Család- és Gyermekjóléti Központ a területén megjelenő szenvedélybetegek, problémákkal küzdők megfelelő segítségnyújtáshoz történő irányítása, a hozzájutásban segítségnyújtás. Ehhez a jelzőrendszeren belül érkező információk nyújtanak segítséget.
* az alapszolgáltatások közül megoldásra vár a pszichiátriai és a szenvedélybetegek közösségi ellátása.

**Kínálatcsökkentés**

* a Tiszavasvári Rendőrkapitányság segítségével
* a helyi média segítségével dokumentumfilm sorozat levetítése
* a városban a drog- és kábítószer fogyasztás – felmérések alapján – nem emelkedett, azonban a csökkentés érdekében szorosabb együttműködést kell kialakítani a környező települések rendőrségeivel, annak érdekében, hogy a nyomozók ismerjék az ottani kábítószerhelyzetet és annak várható hatásait

**4. Lehetőségek, eszközök az addiktológia szélesebb spektrumában való beavatkozásra**

A média legfontosabb feladata, hogy elsősorban tájékoztat. Ennek jegyében, az elkészült interjúk, a társadalom tagjai és különböző csoportjai számára széleskörű, több oldalról való információt, felvilágosítást és megértést tudnak nyújtani a drogprevenció és droghasználat kérdéskörében.

Tervezett interjúk a különböző érintett terültek képviselőivel:

* Prevenciós terület: oktatási intézmények képviselő, drogprevenciós szakemberek
* Droghasználat területe: érintett felek megszólaltatása
* Jogi terület: rendőrség, büntetésvégrehajtási intézet
* Szociális terület: család- és gyermekjóléti szolgálat szakemberei
* Egészégügyi terület: EFI, védőnő, háziorvos, kórház szakember

**5. Egészségfejlesztési Irodák tevékenységének kapcsolódása a Tiszavasvári Kábítószerügyi Egyeztető Fórum munkájába**

* Az Egészségfejlesztési Irodák (EFI) olyan egészség megőrzési és fejlesztési központok, amelyek feladata a helyi lakosság egészséggel kapcsolatos ismereteinek bővítése. Emellett egészségügyi szűrési lehetőségeket és egészséges életmód alternatívákat biztosítanak.
* Mindehhez kapcsolóan interjú készítése a Nyíregyházi Egészségfejlesztési Iroda munkatársával, ahol bemutatásra kerül az EFI tevékenysége.
* Az interjú kiemelt része a szenvedélybetegség kérdésköre és ehhez kapcsolódó szolgáltatásaik, pld.: szenvedélybetegek önsegítő csoportja, klubfoglalkozások, életmódváltó programok.
* Mindezeken túl aktuális információk nyújtása a nézőközönség felé, az országos vagy helyi egészségprogramokról.

A továbbiakban a [www.kef.hu](http://www.kef.hu) munkáját a Tiszavasvári Kábítószerügyi Egyeztető Fórum 3 havonta vállalja, hogy aktualizálja. A többi KEF munkáját segítve azzal, hogy az általunk szervezett programok, rendezvények, konferenciák, szakmai napok a weblapon feltöltésre kerüljenek, valamint a megtartott előadások anyagai. A helyi média is vállalja, hogy a megjelent cikkek, interjúk feltöltésre kerülnek.

Vállaljuk, hogy az elképzelt szakmai tevékenységről beszámolót készítünk, és a [www.kef.hu](http://www.kef.hu) weboldalon közlésre kerül.

Tiszavasvári, 2021. szeptember 14.

 **Szőke Zoltán**

 **polgármester**